ഹാൽഷ്ടാറ്റ്

ഓസ്ട്രിയയിലെ അപ്പർ ഓസ്ട്രിയൻ സംസ്ഥാനത്തെ ഗ്മുണ്ടൻ ജില്ലയിലെ ഒരു നഗരമാണ് ഹാൽഷ്ടാറ്റ്. ഹാൽഷേ്ടറ്റർ തടാകത്തിന്റെ തെക്കുപടിഞ്ഞാറൻ കരയിലായാണ് ഈ നഗരം സ്ഥിതി ചെയ്യുന്നത്. ഈ നഗരത്തിന്റെ മറ്റേ അതിര് ഡാഹ്ഷെ്ടയിൻ മലനിരകളാണ്. സാൽസ്ബുർഗ്, ഗ്രാസ് എന്നീ നഗരങ്ങളെ ബന്ധിപ്പിയ്ക്കുന്ന ദേശീയപാത ഈ നഗരത്തിലൂടെ കടന്നുപോകുന്നു.

ചരിത്രാതീതകാലം മുതൽ തന്നെ ഉപ്പുഖനനത്തിന് പേരുകേട്ട പ്രദേശമാണ് ഹാൽഷ്ടാറ്റ്. ക്രിസ്തുവിന് മുൻപ് 800 മുതൽ 450 വർഷങ്ങൾ വരെ, ആദ്യകാല അയോയുഗത്തിൽ യൂറോപ്പിൽ നിലവിലുണ്ടായിരുന്ന സെൽറ്റിക്, പ്രോട്ടോ-സെൽറ്റിക് സംസ്കാരവുമായി ബന്ധപ്പെട്ട ഹാൽഷ്ടാറ്റിക് സംസ്കാരത്തിന്റെ ഉറവിടം ഇവിടമായിരുന്നു. 

1997 ൽ യുനെസ്കോ ഈ പ്രദേശത്തെ ഒരു ലോകസാംസ്കാരികപൈതൃകസ്ഥാനമായി പ്രഖ്യാപിച്ചു. 

കാലാവസ്ഥ

ചരിത്രം 

അയോയുഗം 

1846-ൽ  Johann Georg Ramsauer (1795–1874) ഹാൽഷ്ടാറ്റിന് സമീപത്തുള്ള സാൽസ്ബുർഗ് ഖനികളിൽ () ഒരു പുരാതന ശ്മശാനം കണ്ടെത്തി. പത്തൊൻപതാം നൂറ്റാണ്ടിന്റെ രണ്ടാം പകുതിയിൽ അദ്ദേഹം അത് തുടർന്ന് ഉൽഖനനം നടത്തുകയും അവിടെ ഏതാണ്ട് 1045 ശവക്കല്ലറകൾ ഉണ്ടായിരുന്നെന്ന് കണ്ടെത്തുകയും ചെയ്തു. ഇവിടെ ഒരു പുരാതനസംസ്കാരത്തിന്റെ അവശിഷ്ടങ്ങളൊന്നും ആ സമയത്ത് കണ്ടുകിട്ടിയില്ലെങ്കിലും പിന്നീട് ചെങ്കുത്തായ മലനിരകൾക്കും തടാകത്തിനും ഇടയിലുള്ള ഇടുങ്ങിയ സമതലപ്രദേശത്ത് ഇത്തരം അവശിഷ്ടങ്ങൾ കണ്ടെത്തി.

ഈ കല്ലറകളിലായി സ്ത്രീകളുടേതും കുട്ടികളുടേതും ഉൾപ്പെടെ ഏതാണ്ട് 2000 ആളുകളുടെ മൃതദേഹാവശിഷ്ടങ്ങൾ ഉണ്ടായിരുന്നു.Megaw, 26  എന്നാൽ മറ്റുള്ള വലിയ സംസ്കാരങ്ങളിൽ കണ്ടെത്തിയപോലെ ശിശുക്കളുടെയോ രാജാക്കന്മാരുടെയോ കല്ലറകളൊന്നും കണ്ടെത്തിയില്ല. എന്നാൽ കല്ലറകളിൽ നിന്നും കണ്ടെത്തിയ മറ്റു അവശിഷ്ടങ്ങൾ സൂചിപ്പിച്ചത് ഈ ജനങ്ങൾ സാമാന്യം നല്ല നിലയിൽ ജീവിച്ചിരുന്നവരാണ് എന്നാണ്.

ഈ സാംഹൂഹം സമീപത്തുള്ള ഉപ്പുനിക്ഷേപങ്ങൾ ഖനനം ചെയ്തെടുത്താണ് ജീവിച്ചിരുന്നതെന്ന് കരുതുന്നു.   നിയോലിത്തിക് കാലം തൊട്ടേ ഈ ഉപ്പുഖനികൾ പ്രവർത്തനക്ഷമമായിരുന്നെന്നു അനുമാനിയ്ക്കപ്പെടുന്നു. 

ഹാൽഷ്ടാറ്റ് സംസ്കാരത്തിന്റെ അവശിഷ്ടങ്ങൾ

 ഗാലറി 

 ഇതും കാണുക 

  ഓസ്ട്രിയൻ ലോക പൈതൃക സ്ഥലങ്ങളുടെ പട്ടിക
 ഹാൽഷ്ടാറ്റ് ബീൻഹൌസ് 

 റെഫറൻസുകൾ 

 ബാഹ്യ ലിങ്കുകൾ 

 മുനിസിപ്പൽ വെബ്സൈറ്റ് 
 വിവിധ ഭാഷകളിലെ ഹാൽഷ്ടാറ്റ് 
 ഹാൽഷ്ടാറ്റിന്റെ ചിത്രങ്ങൾ  
 ഹാൽഷ്ടാറ്റ് ബീൻഹാസസ് ഹാൽഷ്ടാറ്റ് ബീഹാസസ്. Random-Times.com 
 ക്ലോസ്സ് ടി. സ്റ്റീൻഡിൽ : മിഥോഷ് ഹാൽഷ്ടാറ്റ്- ദി ഡോൺ ഓഫ് സെൽറ്റ്സ്: ടി.വി.-ഡോക്യുമെന്ററി 2018  
വർഗ്ഗം:ഓസ്ട്രിയയിലെ നഗരങ്ങൾ